Taqcict-nni tezweǧ dayen tuɣal d tameṭṭut ad ttqabel lḥif s yedmaren, ad ɛeddi akk ɣef wayen tedder yemma-s.ɣas ulama tameṭṭut tettwawet ar lqaɛa,tettwaḥqer deg kra n tmesal d acu kan llan wid d-yennan ayen yemgaraden ɣef waya. Deg rray-agi tenna-d MAKILAM di tmuɣli-is tameṭṭut taqbaylit di talit tamensayt tesɛa azayer d ameqqran imi zik-nni d-yettili lxilaf gar teqbilin uqbel ad siwden ɣer cwal d yidim ttceggiɛen kra n tlawin ara iruḥen s yisem n lɛerc n teqbilt-nni, akken ad siwḍent ɣer tifrat mebla ma uzlen idamen gar-asen aya d ayen isawḍen ɣer ferru n waṭas n temsal. Tenna-d d aɣen;tilawin timaziɣin uqbel anekcum n waɛraben llan-t ṭṭfent adeg alqayan llan-t ɣef uqqaru n tgeldiwin am Dihya 4.